পাকিস্তান প্রতিষ্ঠার সময়ই মুসলিম লীগ নেতৃবৃন্দের মনে সন্দেহ ছিল পাকিস্তান টিকবে কিনা। ভৌগলিকভাবে বিচ্ছিন্ন দুটি অঞ্চলকে একত্রিত করে রাষ্ট্রটির জন্ম হয়েছিল। শুধুমাত্র মুসলিম জাতীয়তার আদর্শের ভিত্তিতে গঠিত রাষ্ট্রটির কোষাগারে তখন কোন টাকা ছিল না। বাউন্ডারী কমিশনের কাছে পাকিস্তানের পাওনা ৫৫ কোটি টাকা ভারত আটকে দিয়েছিল। লাখ লাখ মুহাজির হিন্দুদের হাতে নির্যাতিত হয়ে পাকিস্তানে ছুটে এসেছিল। এ সমস্যা মোকাবিলা করতে তখন পাকিস্তান সরকারের অচল হয়ে পড়ার মত অবস্থা। তাছাড়া পূর্ব পাকিস্তানের অবস্থা ছিল আরও খারাপ। হিন্দুরা চলে যাওয়ায় প্রশাসন অর্ধমৃত হয়ে পড়েছিল। পুলিশ ও আর্মি তখনও ঠিকমত গড়ে তোলা সম্ভব হয়নি। সরকারের প্রত্যেকটা বিভাগই ছিল অপূর্ণ। এরকম একটা নাজুক অবস্থায় ভাষার দাবী নিয়ে যারা নতুন দেশে ঐক্যের পরিবর্তে ঘৃণা ছড়ানো শুরু করল, তাদের উদ্দেশ্যে সততা কতদূর ছিল তা বলা মুশকিল।